b'\n_START_ARTICLE_\n18 til I Die\n_START_SECTION_\nInnspilling og produksjon\n_START_PARAGRAPH_\nAlbumet ble skrevet, spilt inn og produsert av Adams og R.J. "Mutt" Lange i et hus i Ocho Rios, Jamaica mellom vinteren 1994 og sommeren 1995, samt i to forskjellige hus i Provence, Fankrike mellom h\xc3\xb8sten 1995 og v\xc3\xa5ren 1996. Innspillingen ble gjort med Warehouse Studio Mobile Unit. Selv miksingen ble gjort i et hus i Provence, Frankrike, i mars 1996 av Bob Clearmountain. Adams spilte ogs\xc3\xa5 noen av sangene fra albumet live f\xc3\xb8r utgivelsen: \xc2\xabLet\'s Make A Night To Remember\xc2\xbb ble spilt under en lydsjekk p\xc3\xa5 en konsert i 1993 under turn\xc3\xa9en \xc2\xabSo Far So Good World Tour\xc2\xbb. De tolv sangene var ferdigstilte i 1995, men han gikk senere tilbake og spilte inn to nye sanger: \xc2\xabThe Only Thing\xc2\xbb og \xc2\xab18 til I Die\xc2\xbb, og oppkalte albumet etter sistnevnte.\n_START_SECTION_\nUtgivelse\n_START_PARAGRAPH_\nBryan hadde ikke noe press p\xc3\xa5 seg under innspillingen av dette albumet, da det ikke var noe press p\xc3\xa5 ham for \xc3\xa5 lage en stor hit etter suksessen med Waking Up the Neighbours og So Far So Good. Adams ga ut \xc2\xabThe Only Thing\xc2\xbb i mai og promoterte med konserter over hele verden. Han spilte ogs\xc3\xa5 p\xc3\xa5 show som The Today Show og The David Letterman Show._NEWLINE_\xc2\xab18 Til I Die\xc2\xbb var en stor kommersiell suksess med utgivelsen i Europa. I Storbritannia havnet albumet p\xc3\xa5 1.-plass p\xc3\xa5 albumlisten, til tross for d\xc3\xa5rlige salgstall i USA, hvor albumets h\xc3\xb8yeste listeposisjon var 31.-plass p\xc3\xa5 Billboard 200, hvor den ble i tre uker. I Canada havnet albumet p\xc3\xa5 4.-plass. I slutten av juni 1996 ble albumet gitt ut i Australia, New Zealand og resten av Europa. Albumet var inne p\xc3\xa5 topp i Nederland, Belgia, Sveits, Finland, Norge, \xc3\x98sterrike, Sverige, Tyskland og Australia, og topp 20 i Frankrike._NEWLINE_Albumet solgte til platina i USA, og er det siste studioalbumet fra Adams som har oppn\xc3\xa5dd dette i landet. Albumet var stort sett ikke spilt p\xc3\xa5 rockeshow i USA etter hans suksess med ballader._NEWLINE_18 til I Die inkluderte hitsinglene \xc2\xabThe Only Thing That Looks Good on Me Is You\xc2\xbb, \xc2\xabHave You Ever Really Loved a Woman\xc2\xbb, \xc2\xabLet\'s Make a Night to Remember\xc2\xbb, \xc2\xabStar\xc2\xbb, og \xc2\xab18 \'Til I Die\xc2\xbb, som alle fikk egne musikkvideoer. \xc2\xabHave You Ever Really Loved a Woman\xc2\xbb havnet p\xc3\xa5 f\xc3\xb8rstplass p\xc3\xa5 singellisten i USA, mens \xc2\xabLet\'s Make a Night to Remember\xc2\xbb havnet p\xc3\xa5 24.-plass. Alle singlene gjorde det bra i Europa. \xc2\xabThe Only Thing That Looks Good on Me Is You\xc2\xbb var den mest suksessfulle sangen p\xc3\xa5 rockelister, og havnet p\xc3\xa5 5.-plass p\xc3\xa5 UK Singles Chart og 1.-plass p\xc3\xa5 Canadian Singles Chart. Sangen blir av mange sett p\xc3\xa5 som en av de mest popul\xc3\xa6re sangene av Bryan Adams, og musikkvideoen ble spilt mye p\xc3\xa5 TV.\n_START_SECTION_\nAlbumforskjeller\n_START_PARAGRAPH_\nDen australske versjonen av 18 til I Die hadde sangen \xc2\xabI Finally Found Someone\xc2\xbb (en duet med Barbra Streisand) istedenfor \xc2\xabYou\'re Still Beautiful to Me\xc2\xbb og hadde et annet omslag med lilla bakgrunn, samt at sporene var i forskjellig rekkef\xc3\xb8lge. Den japanske utgaven hadde bonussporet \xc2\xabHey Elvis\xc2\xbb.'